tartuNLP/wikipedia-smugri-20251201 huggingface dataset:
Plebeid

Plebeid (ladina keeles "plebs") oli Rooma riigi vabade kodanike seisus, mis kujunes arvatavasti 7. sajandil eKr. Sinna ei kuulunud patriitsid ehk kõrgem seisus.
Ei ole täpselt selge, kuidas ja millal seisusteks jagunemine toimus. Kuningriigi ajal olid plebeid hõimud, mille hulgast polnud kuninga juures nõuandjat ehk saadikut senatis. 
Vabariigi algusajaks olid patriitsiperekonnad saanud kindla monopoli poliitilistes ja sotsiaalsetes institutsioonides. Plebeid ei võinud olla magistraadiks ja nad ei võinud õppida tundma seadusi, mille järgi neid valitseti. Nad teenisid armees, kuid said harva sõjapealikeks. Plebeid moodustasid elanikkonna enamiku ja tootsid linnale vajaliku toidu ja muud ressursid.
Rahulolematus sellise olukorraga põhjustas aeg-ajalt plebeide streike, kus nad lahkusid Roomast. See tähendas, et kõik kauplused ja töökojad lakkasid töötamast ning patriitsid pidid ise hakkama saama. Selle tulemusena seati plebeidele sisse rahvatribuuni ja ediilide ametikohad.
Rooma riigi algusaja kohta ei ole päris kindlalt teada, millised sugukonnad ("gens") olid plebeide ja millised patriitside seisusest. Kaheteistkümne tahvli seadused, mis koostati aastatel 450-451 eKr, püüdsid seisused selgelt eraldada, keelates plebeidele kõik tähtsamad magistraadiametid (kuni 367 eKr jõustunud "Lex Licinia Sextia" selle vormiliselt lubas). Keelati ka seisustevahelised abielud, kuid see keeld tühistati juba 445 eKr. Paljud sugukonnad jagunesid haruti kahe seisuse vahel. Põhjuseks võis olla lapsendamine, kahe sama nimega sugukonna segunemine, patriitsiseisusest vabatahtlikult lahkumine või väljaheitmine. 1. sajandiks olid paljud vanad auväärsed sugukonnad oma patriitsiseisuse kaotanud, kuna esile olid tõusnud ja pärilusliini edasi kandnud nendest sugukondadest plebeid. Mitmed varem plebei seisuses sugukonnad olid tõusnud patriitsi seisusse. Selleks ajaks oli praktiline eristus seisuste vahel vähene ja kaotas keisririigi ajaks enamiku oma endisest tähtsusest.
Paul Cole (muusik)

Paul Cole on USA päritolu Eesti muusik. 
Sügisel 2005 esines ta Eestis, sealhulgas 11. novembril üritusel "Operatsioon B" Von Krahli Teatris ansambliga The Great Outdoors. Teda tutvustati nii: "Paul Cole on angloameerika popstaar Texase avarustest, kes resideerib pärast suurt tormi ja üleujutust ajutiselt Maarjamaal, et koguda raha perekonna rikkuse aluseks olevate Mehhiko lahe puurtornide taastamiseks. "Staar" esitab kõikvõimalikke nägemusi näotust liftimuusikast kuni kõige levinumate popklišeedeni. Sinna vahele jääb aga midagi niisugust, millest on võimatu rääkida."
Veebilehel 7161.com esitatud tutvustuse järgi "elab ta praegu Eestis, Euroopa maksuparadiisis, et saada täit kasu oma autoritasudest". 2009. aastast mängib ta kvartetis Paul Cole &amp; The Great Outdoors.
Hinnangud.
Muusik Andres Lõo ütleb festivali "Operatsioon B" arvustuses: "Kummardan Paul Cole &amp; The Great Outdoorsi sümpaatse ja eneseiroonilise kotkaroki ees."
Plaati "Bad Paintings" iseloomustab saidi rada7.ee kriitik Dunkelheit järgmiselt: "üks atmosfääriline-geneeriline laisk downtempo-lounge-jazz-disco-venimus", mis tähendab "eelkõige minutiteks venitatud sekundeid, äärmise pretensioonituseni lahjendatud poprütme ja nürilt korduvaid hetkeemotsioone".
Oskar Sepre

Oskar Sepre (vene "Оскар Адович Сепре") (20. mai 1900 Kabala vald, Viljandimaa – 23. november 1965 Tallinn) oli Eesti kommunist ja Eesti NSV Riikliku Plaanikomitee esimees, Eesti NSV Teaduste Akadeemia liige (1946).
Oskar Sepre kuulus II Riigikogusse Töörahva Ühise Väerinna nimekirjast, alates 10. märtsist 1924 (Hans Heidemanni asemel) kuni 9. aprillini 1924, teda asendas August Mühlberg. 
Aastal 1924 Oskar Sepre arreteeriti ning mõisteti 149 protsessil eluaegsele sunnitööle süüdistatuna osalemises riigivastases organisatsioonis Töörahva ühine väerind, vabanes 1938. aasta amnestiaseadusega.
Alates 25. augustist 1940 oli Oskar Sepre Eesti NSV Rahvakomissaride Nõukogusse (alates 25. märtsist 1946 Eesti NSV Ministrite Nõukogu) kuuluva Eesti NSV Riikliku Plaanikomitee esimees ja Rahvakomissaride Nõukogu esimehe esimene asetäitja kuni 1948. aastani. 
17. juunist 1942 kuni 26. septembrini 1944 oli Oskar Sepre Eesti NSV Rahvakomissaride Nõukogu esimehe kohusetäitja.
1946. aastal valiti Oskar Sepre Eesti NSV Teaduste Akadeemia korrespondentliikmeks majandusteaduse alal ja ta töötas aastaid Eesti NSV TA Majanduse Instituudis, kus ta juhatas kõige väiksemat, transpordiökonoomika sektorit. Oskar Sepre suri oma sektori eest võideldes. Nimelt otsustas direktsioon transpordiökonoomika sektsiooni likvideerida ja Sepre pensionile saata. Too läks instituudi üldkoosolekul kõnepulti ja hakkas erutatult rääkima, kui vajalik tema sektor on. Järsku vakatas ta poolelt sõnalt ja kaotas kõnevõime. Väljakutsutud kiirabi toimetas ta haiglasse. Oskar Sepre suri Tallinna Magdaleena haiglas (nn neljandas haiglas) veresoone lõhkemise tagajärjel.
Futurama

"Futurama" on Emmy auhinna võitnud Ameerika animasari, mille loojaks on Matt Groening. Joonissari räägib endise New Yorgi pitsapoisi Philip J. Fry seiklustest aastal 3000.
Riisipere–Vasalemma tee

Riisipere–Vasalemma tee (registrinumber 11380) on kõrvalmaantee Saue ja Lääne-Harju vallas.
Tee pikkus on 14,1 km. 
Umbes 400 m pikkune lõik tee 11. kilomeetril on ühtlasi Saue valla piiriks. 
Tee saab alguse Ääsmäe–Haapsalu–Rohuküla maantee üheksateistkümnendal kilomeetril Jaanika ja Vilumäe küla piiril (Saue vald). Tee kulgeb läbi Vilumäe, Jaanika, Aude, Munalaskme, Kibuna ja Lemmaru küla. Tee lõpeb Keila–Haapsalu maantee kuueteistkümnendal kilomeetril Lemmaru külas (Lääne-Harju vald). Tee ületab 3 silda (Viisu, Munalaskme, Sepu – kõik üle Munalaskme oja) ja 12 truupi. Teele ei jää ühtegi bussipeatust.
Teega ristub kolmandal kilomeetril Jaanika jaama tee, kümnendal kilomeetril Munalaskme–Laitse tee, üheteistkümnendal kilomeetril Kibuna jaama tee.
Tee esimene pool on kruusatee, tee teine pool alates 8. kilomeetrist on mustkattega. Mustkattega on veel teelõik Aude küla südames ja lõik tee alguses. Tee klass on V. Kuni Munalaskme sillani on liiklussagedus kuni 200 autot ööpäevas, edasi kuni Munalaskme–Laitse teeni on liiklussagedus 200–500 autot ööpäevas ja tee lõpuosas 500–1000 autot ööpäevas. Kiiruspiirangute ja teevalgustuse kohta andmed puuduvad.
Scribus

Scribus on avatud lähtekoodiga küljendustarkvara (kompaktkirjastamisprogramm), mis toetab professionaalseid trükkimiseks vajalikke tunnuseid nagu CMYK-värve, ICC värvihaldust ja mitmekülgset PDF-i loomist. Scribus oli esimene kompaktkirjastamisprogramm, mis toetas PDF/X-3 väljundit. Teised tunnused on veel OpenType fontide, Unicode'i teksti ja PDF 1.4 tugi, PDF-i import, EPS import/eksport, SVG import/eksport. Omab vektorgraafika joonistusvahendeid. Scribuse failivorming põhineb XML-il.
Kosmopoliit

Kosmopoliit ehk maailmakodanik on mõiste, millel on mitu tähendust, kuid üldiselt peetakse selle all silmas inimest, kes ei nõustu traditsioonilise geopoliitilise inimeste jagamisega nende rahvusliku kodakondsuse järgi.
Mittepoliitilises tähenduses on kosmopoliit keegi, kes väärtustab ühiskonda nende teadmiste järgi, mida on võimalik hankida erinevate kultuuride omavahelises tihedas suhtlemises..
Kosmopoliit võib olla kosmopolitismi pooldaja, kes ei soovi end määratleda mõne rahvuse, usu, riigi vm tunnuse järgi ning eelistab esmajärjekorras olla inimene ning alles seejärel kuuluda mõnda inimkooslusse.
Kosmopoliitideks (maailmakodanikeks) on end nimetanud näiteks Sokrates, Erasmus Rotterdamist, Leonardo da Vinci, Linus Pauling, Jules Verne, Bertrand Russell, Albert Einstein, Charles Chaplin jpt.
Sõna ja mõiste on saanud alguse küünikutelt.
Maailmakodanike päev.
Maailmakodanike päev on igal aastal kevadisel pööripäeval, mis on märtsis ja muutub vahemikus 19.–21. märtsini.
Legendaarne

"Legendaarne" on Toe Tagi teine stuudioalbum, mis anti välja 2004. aastal MFM Recordsi poolt.
Plaadil on kokku 18 lugu, kus teeb kaasa ka teisi Eesti räppareid, näiteks Kozy, Quest, Metsakutsu ja Põhjamaade Hirm. Lugudele "Legendaarne" ja "Pankrot" valmistati ka video, ning "Pankrotti" näitas Euroopa MTV. Raadio 2 aastahiti valimisel jõudis "Legendaarne" teisele kohale, kaotades napilt Nexusele.
.ir

.ir on Iraani Interneti tippdomeen. Domeen on kasutusel alates 1994. aastast.
Domeeni haldab Fundamentaalteaduste Instituut Teheranis.
.er

.er on Eritrea Interneti tippdomeen. Domeen on kasutusel alates 1996. aastast. Domeeni haldab Eritrea Telecommunication Services Corporation (EriTel).
On olemas ka teise taseme domeenid com.er, edu.er, gov.er, mil.er, net.er, org.er, ind.er.
.eg

.eg on Egiptuse Interneti tippdomeen. Domeen on kasutusel alates 1990. aastast.
Veebisaite saab registreerida nii otse dippdomeeni alla (nt nic.eg, bibalex.eg, coke.eg, orange.eg, nile.eg) kui ka teise taseme domeeni alla. Teise taseme domeenid on:
Egiptuses kasutatakse ka 2010. aastal kasutusele võetud araabiakirjalist tippdomeeni.
.fj

.fj on Fidži Interneti tippdomeen. Domeen on kasutusel alates 1992. aastast.
Domeeni haldab Lõuna-Vaikse ookeani ülikooli infotehnoloogia tugiosakond.
Nordlandia

Nordlandia on parvlaev, mis valmis 1981 AG Weser Seebeckwerfti laevatehases Bremerhavenis Saksamaal.
Tehnilised andmed.
Laev on 153,40 m pikk ja 24,71 m lai, süvis on 5,80 m ja kandevõime on 2880 tonni. Laeva masinate võimsus on 15,3 MW ja kiirus on kuni 20 sõlme. Nordlandia jääklass on 1A ehk kõrgeim võimalik. Laev võib peale võtta 1500 rajameetrit lasti ehk 450 sõidukit ja 2000 reisijat, kellest 938 jaoks on laeval magamiskoht.
Nordlandia sõsarlaev on Olau Britannia, mis valmis samas tehases aasta võrra hiljem. Selle tellis samuti Olau Line ja see sõitis samal liinil.
Laeva ajalugu.
Ehitamine.
Esialgu ehitati Nordlandia Suurbritannia ettevõttele Olau Line kui Olau Hollandia. Selle nime all sõitis laev 25. märtsist 1981 kuni 2. oktoobrini 1989 liinil Sherness–Vlissingen. Olau Hollandia oli esimene laev, mis Olau Line'ile üldse oli ehitatud: varem oli Olau Line kasutanud üksnes teistelt ettevõtetelt ostetud või renditud laevu. Niisugune põhimõtte muutus kaasnes 1979. aastal toimunud omanikevahetusega: Olau Line'i ostis ära Saksamaa ettevõte TT-Line. Ühtlasi oli Olau Hollandia rohkem kui poole suurem mis tahes varasemast laevast, mida Olau Line oli kasutanud, samuti suurem igast TT-Line'i kasutatud laevast.
1980. aastate lõpus otsustas Olau Line oma kaks suurimat laeva välja vahetada. Uued laevad pidid kandma samu nimesid: Olau Hollandia ja Olau Britannia. Vana Hollandia müüdi Rootsi ettevõttele Nordström &amp; Thulin, kel oli 10-aastane Gotlandi-liini kontsessioon. Sel liinil tegutses Nordström &amp; Thulin ärinime Gotlandslinjen all. 1. jaanuarist 1990 kuni 1997. aasta detsembrini sõitis see laev Nord Gotlandia nime all liinil Visby–Nynäshamn–Oskarshamn.
1997. aastal toimus laeva masinaruumis tulekahju. Samal aastal võttis Rootsi valitsus vastu määruse, mis reguleeris liiklust Gotlandi ja mandri vahel aastail 1998–2004 ning selle määruse järgi kaotas Nordström &amp; Thulin õiguse korraldada laevareise Gotlandi suunal. Seetõttu oli ettevõttel vaja sellest laevast vabaneda ning Nord Gotlandia müüdi 1997. aasta detsembris Soome ettevõttele Eckerö Line.
Eckerö Line.
Eckerö Line andis laevale tema praeguse nime. 1. jaanuaril 1998 lahkus laev Visbyst ja sõitis Naantalisse, kus Eckerö Line selle järgmisel päeval oma valdusse võttis. Alates 10. veebruarist 1998 sõidab Nordlandia liinil Tallinn–Helsingi.
30. aprillil 2003 kahjustas laev Helsingist lahkudes üht oma kruvi, mistõttu tuli minna 5 päevaks Naantalisse dokki. 28. oktoobril 2006 rammis Nordlandia suure tormi tõttu Tallinnas kaid ja see tekitas laevakeresse ülalpool veeliini augu. Kahjustused parandati kiiresti ja juba 1. novembril jätkas laev sõiduplaani kohaseid reise.
Isabella Cruise.
11. juunil 2013 teatas Rederi AB Eckerö Nordlandia müügist Belize'i ettevõttele Isabella Cruise Co. Ltd-le. Belize'i lipu all sai laev nimeks Isabella 1.
.nu

.nu on Niue Interneti tippdomeen. Domeen on kasutusel alates 1997. aastast.
Kuigi domeen oli algselt mõeldud kasutamiseks Niuega seotud organisatsioonidele, tutvustati seda kui alternatiivi üldistele tippdomeenidele .com, .net ja .org. Domeeni muutis atraktiivseks kõlaline sarnasus ingliskeelse sõnaga "new" ('uus'), rootsi, taani ja hollandi keeles tähendab "nu" 'nüüd, praegu', seepärast on domeen eriti populaarne just Rootsis, Taanis, Belgias ja Hollandis.
Leegion (album)

"Leegion" on A-Rühma teine stuudioalbum, mille andis 2006. aastal välja Mindnote Records.
Albumil on 23 lugu ning neis teevad külalisena kaasa ka teised tuntud räpparid. Näiteks võib kuulda Philadelphia räppari Grand Agenti loomingut, Eestist aga Tommy Boyd, endist bändiliiget Revot ning tuntud rokkarit Tanel Padarit. Mõned lood on eelmiselt albumilt välja jäänud materjali hulgast. Kahele loole filmiti video välismaal. "Palmisaarele" filmiti video Indias ja "Tugitooli gangsterile" Inglismaal. Lugu "Palmisaar" jõudis 2006. aasta Raadio 2 aastahiti valimisel kolmandale kohale.
.nr

.nr on Nauru Interneti tippdomeen. Domeen on kasutusel alates 1998. aastast.
Domeeni haldab Nauru internetiteenuse pakkuja CenpacNet.
.th

.th on Tai Interneti tippdomeen. Domeen on kasutusel alates 1988. aastast.
2018. aasta seisuga oli domeenile registreeritud üle 68 000 saidi.
Kasutusel on mitu teise taseme domeeni: .ac.th (akadeemiline), .co.th (äriline), .go.th (valitsusega seotud), .mi.th (sõjaväeline), .or.th (mittetulundusühingud), .net.th (internetiteenusepakkujad), .in.th (üksikisikud, firmad ja ühingud).
.cu

.cu on Kuuba Interneti tippdomeen. Domeen on kasutusel alates 1992. aastast.
2022. aasta aprilli seisuga on tippdomeeni ja selle alamdomeenide alla registreeritud ligi 7500 veebisaiti.
.rs

.rs on Serbia Interneti tippdomeen. Domeen on kasutusel alates 2007. aastast.
.rw

.rw on Rwanda Interneti tippdomeen. Domeen on kasutusel alates 1996. aastast.
.al

.al on Albaania Interneti tippdomeen. Domeen on kasutusel alates 1992. aastast.
.hu

.hu on Ungari Interneti tippdomeen. Domeen on kasutusel alates 1990. aastast.
2020. aastal oli domeenile registreeritud üle 776 000 saidi.
Tartuffe (näidend)

"Tartuffe" on Molière'i näidend. 
Tegelased: 
Dorine, Orgoni ja Tartuffe'i põhjalikum iseloomustustus:
Orgon – rumal, naiivne, endas kindel, uskus pimesi Tartuffe'i. Ta uskus, et Tartuffe on hea ja korralik mees, igati sobiv tütrele kosijaks. 
Tartuffe – omakasupüüdlik, kahepalgeline, variserlik, rahaahne. Kiire taibuga, kaval, kindlameelne. Alati, kui talle midagi öeldi, oskas kohe midagi vastu öelda. Oli endas liiga kindel ja see sai talle saatuslikuks – jäi oma tegudega vahele ning kuningas saatis ta vangi (kui Tartuffe poleks vahele jäänud, oleks vangi läinud Orgon, sest esimene oli teda püüdnud kõigis oma halbades tegudes süüdi jätta). 
Dorine – heatahtlik, taibukas, sõnavõtja, kaval, heatahtlik, aus.
Näidendis naerdakse Tartuffe välja oma kahepalgelisuse tõttu.
Orgon naerdakse välja tema sinisilmsuse, lihtsameelsuse tõttu.
Dorine naerdakse välja ta oma liigse nutikuse tõttu, sest ta on ju vaid toatüdruk.
Näidend räägib Orgoni ja Tartuffe'i vahelistest suhetest. Valelik Tartuffe kasutab ära Orgoni jumalakartlikkust ning loob temaga omakasupüüdlikud suhted. Kõik teised majaelanikud peale Orgoni ja tema ema saavad Tartuffe'i plaanidest aru, kuid Orgoni ei suuda nad veenda. Kõrvalintriigiks kujuneb Orgoni ?. Pärast seda tegu esitab Tartuffe Orgoni peale salakaebuse ja viskab ta tema oma majast välja. Õnneks astub vahele "hea kuningas", kes Tartuffe'i kaebuse tühistab ning laseb ta vangi saata. Seega Tartuffe'i kaval plaan – saada Orgoni kulul ratsa rikkaks – kukkus läbi.
Tartuffe oli libekeelne varas, kes oskas hästi valetada ja kellel oli piisavalt mõistust leida teistes inimestes saatuslikke vigu ja neid osavalt ära kasutada. Ta oli kunagi ammu kaotanud kogu oma varanduse ja nüüd proovis seda kelleltki teiselt välja petta. Ohvriks valis ta Orgoni. Teeskles vagadust – mis tal iseenesest õnnestuski – kuid lõpuks pingutas, nagu kõik temasarnased üle ning sattus vangi. Tartuffe oli suure talendiga, kuid kasutas oma talenti halvaks otstarbeks.
Orgon oli väga aus ja kergeusklik. Tema jumalakartlikkus oli arenenud üleliia ja seda osati pahasti ära kasutada. Orgon oli elus hästi edasi jõudnud, tal oli armastav perekond ning ta oli ka suhteliselt rikas. Orgoni puuduseks oli tema põikpäisus, mis talle palju kahju tõi.
Massachusettsi Tehnoloogiainstituut

Massachusettsi Tehnoloogiainstituut (inglise keeles "Massachusetts Institute of Technology", lühend MIT) on eraülikool Ameerika Ühendriikides.
MIT asub Cambridge'is Massachusettsi osariigis. Ülikooli asutas 1861. aastal William Barton Rogers. 
Ülikoolis töötab ligi 1000 õppejõudu ning õpib üle 10 200 üliõpilase.
MIT-s on õppinud paljud USA astronaudid.
Suurbritannia väljaanne Times Higher Education, kes reastab maailma kõrgkoole mitme näitaja alusel, paigutas MIT tehnikaülikoolide 2007. aasta edetabelis esikohale.
Allüksused.
Ülikooli allüksusteks on viis kooli ja üks kolledž:
Nobeli auhinna saanud vilistlasi.
Nobeli auhinna on pälvinud 85 selle ülikooli lõpetanut (2015. aasta seisuga). Mõned neist:
Rooma foorum

Rooma foorum (ladina keeles "Forum Romanum") on turuplats Rooma linnas, mis rajati pärast küngastevahelise kinnikasvanud padu kuivendamist 7. sajandil eKr, et ehitada Cloaca Maxima.
Patriits

Patriits oli Vana-Rooma riigi kodanik, kes kuulus põliste Rooma linna eliitperede hulka. 6. sajandist 4. sajandi keskpaigani e. m. a. kuulus patriitsidele ainuõigus võtta osa Rooma poliitilisest elust (astuda riigiameteisse ning pääseda senatisse), kuid võitluses plebeidega kaotasid nad 3. sajandi jooksul e.m.a. oma eesõigused.
Patroon

Patroon oli Vana-Roomas rikas ja mõjukas isik, kes võttis vaesed inimesed ehk kliendid oma kaitse alla. Patrooni kohuseks oli häda korral kliendi aitamine, samuti pidi ta kohtus kaitsma kliendi õigusi. Klient pidi aga vastutasuks hääletama rahvakoosolekutel nii, nagu patroon tahtis. Kaitsjana pidi tegutsema ka vabastatud orja endine omanik.
Ülekantud tähenduses on patroon mingi ettevõtmise traditsiooni või organisatsiooni kõrgel positsioonil olev soosija või eestkostja. Näiteks oli president Lennart Meri Eesti Meestelaulu Seltsi ja meeskooride laulupidude patroon.
Tooga

Tooga oli Vana-Rooma meessoost kodanike rõivaese, mis heideti tavaliselt tuunika peale. Umbes kuue meetri pikkune poolringikujuline valge villane kangas mässiti keha ümber nii, et vasak õlg sai kaetud, parem õlg ja käsi jäid aga vabaks.
Vana-Rooma prostituudid kandsid värvilist toogat.
Tuunika

Tuunika (ladina keeles "tunica") oli roomlaste rõivaese. See oli lihtne käeavadega üle pea tõmmatav särk, mis tõmmati vööga keskelt kokku; tuunika ulatus tavaliselt põlvini. Sageli kanti seda tooga all. Tuunikat kandsid nii mehed kui ka naised.
Tuunika oli mõlema soo tavaline riietus ka keskaja jooksul Bütsantsis, aga samuti mujal Euroopas. Varruka pikkus varieerus ja tuunika võis ulatuda ka kuni pahkluudeni. Kõrgema klassi inimeste tuunikad olid tihti pikemad ja rikkalikult kaunistatud, jäädes siiski peamiselt alusrõivaks. Materjalina kasutati põhiliselt villa ja linast, jõukamad kandsid ka siidi.
Tänapäeval nimetatakse tuunikaks ka vabalt langeva lõikega ja varrukatega pikka pluusi, mida kannavad harilikult naised.
OMV

OMV (algselt ÖMV, lühendina nimest "Österreichische Mineralölverwaltung") on Austria nafta- ja gaasikompanii, suurima käibega Austria tööstusettevõte.
OMV asutati 1956. aastal.
Levon Ter-Petrosjan

 
Levon Ter-Petrosjan (armeenia: Լևոն Տեր-Պետրոսյան; sündinud 9. jaanuaril 1945 Ḩalabis Süürias) on Armeenia poliitik ja riigitegelane. Ter-Petrosjan oli Armeenia president aastatel 1991–1998.
Ter-Petrosjan sündis Armeenia genotsiidi eest Süüriasse pagenute perekonnas. Tagasi Armeeniasse kolis pere 1946. aastal.
Levon Ter-Petrosjan õppis Jerevani Riiklikus Ülikoolis ja Leningradi Riiklikus Ülikoolis orientalistikat ja kaitses viimases 1987. aastal doktorikraadi.
10. detsembrist 1988 kuni 31. märtsini 1989 viibis Ter-Petrosjan vangistuses, kuna osales Karabahhi komitees. Samal aastal valiti ta Pan-Armeenia Rahvusliku Liikumise juhatusse (sai hiljem selle esimeheks) ja Armeenia NSV Ülemnõukokku. 1990. aastal valiti Ter-Petrosjan Armeenia Vabariigi Ülemnõukogu esimeheks.
1991. aasta septembris valiti ta ülekaalukalt Armeenia esimeseks presidendiks. Ter-Petrosjani presidendiaega jääb võidukas sõda Mägi-Karabahhis, kuid ka suur majanduslik kitsikus. 1994. aastal keelustas ta suurimaks opositsiooniparteiks kerkinud Dašnaktshuthjuni.
1996. aastal valiti Ter-Petrosjan taas presidendiks, kuid seekord tabasid teda süüdistused valimiste võltsimises, aga ka majandushädade põhjustamises. Ter-Petrosjani ebapopulaarsusele aitas kaasa see, et ta oli asunud toetama lepituspoliitikat Aserbaidžaaniga, eeldades, et sõjas lüüa saanud Aserbaidžaan läheb aastatega aina tugevamaks. Karabahhist pärit peaministri Robert Kotšarjani juhitud jäiga liini toetajad sundisid Ter-Petrosjani 1998. aastal ametist lahkuma.
Ter-Petrosjan tõmbus aastateks tagasi, pühendudes teadustööle.
2007. aasta lõpul teatas ta aga, et kandideerib 2008. aasta presidendivalimistel president Kotšarjani leeri kuuluva, tol ajal peaministriametit pidanud Serž Sargsjani vastu. Ter-Petrosjan tõusis populaarseimaks opositsioonikandidaadiks. Kampaaniat saatsid rängad vastastikused süüdistused.
19. veebruaril 2008 toimunud valimised võitis ametlikel andmetel esimeses voorus Serž Sargsjan, kogudes enam kui 50% häältest. Ter-Petrosjan, kes ametlikult sai 21% häältest, kuulutas valimised võltsituks ja ennast võitjaks. Opositsiooni protestimeeleavaldused kestsid 1. märtsini, mil protestijate laager jõuga laiali aeti. Hukkus 8 inimest, kuulutati välja erakorraline olukord, Ter-Petrosjan palus rahval laiali minna ning suleti koduaresti.
Ter-Petrosjan on teatanud kavatsusest kandideerida 2009. aasta kohalikel valimistel Jerevani linnapeaks (linnapeaks nimetatakse enim hääli saanud nimekirja esinumber).
Venemaa Ühendatud Energiasüsteemid

Venemaa Ühendatud Energiasüsteemid (ЕЭС России; Единые Энергетические Системы) oli Venemaa ettevõte,
mis tootis (2007. aasta andmetel) umbes 70 protsenti Venemaal toodetavast elektrienergiast ning kolmandiku soojusenergiast. 2004. aastal omas ettevõtte 96 protsenti Venemaa kõrgepingevõrkudest ning üle 70 protsendi madalpinge ülekandeliinidest.
Ühendatud Energiasüsteemide elektrijaamade koguvõimsus oli 2007. aastal üle 160 gigavati, elektrienergiat toodeti üle 700 miljardi kilovatt-tunni.
Aktsiaseltsi enamusosanik oli Venemaa Föderatsioon, suuremate osanike seas olid veel Gazprom ja Norilsk Nickel (Норильский никель).
Juhatuse viimane esimees oli Anatoli Tšubais, direktorite nõukogu juhatas Aleksandr Vološin.
Ettevõte likvideeriti 30. juunil 2008.
F1 Guitars

F1 Guitars on eesti ansambel, kes viljeleb akustilist elektroonika, džässi, fungi, flamenko, disko ja pungi sugemetega improvisatsioonilist muusikat. Enamik lugusid on pärit mängijate sulest.
Küljendustarkvara

Küljendustarkvara on raalkirjastamises rakendusprogramm, millega saab luua ja küljendada teksti, graafikat ja pilte sisaldavaid polügraafilise kvaliteediga dokumente – trükiseid (raamatuid, voldikuid, vihikuid jne), reklaame, elektroonilisi dokumente ning veebilehti.
Vektorgraafikatarkvara

Vektorgraafikatarkvara on arvutites kasutatav rakendusprogramm, millega luuakse ja töödeldakse vektorgraafikat. Tulemus salvestatakse tavaliselt levinud vektorgraafikaformaatidesse nagu AI, EPS, PDF, WMF, SVG, VML jne.
Pilditöötlustarkvara

Pilditöötlustarkvara (rastergraafika- ja fototöötlustarkvara) on tarkvararakendus, millega saab luua või töödelda rastergraafikat ja salvestada tulemuse levinud rastergraafikavormingutesse nagu näiteks JPEG, PNG, GIF, TIFF jne.
Pilditöötlusprogrammidel võib olla muuhulgas vektorgraafika loomiseks ja töötlemiseks mõeldud võimalusi.
Tekstitöötlusprogramm

Tekstitöötlusprogramm (ka tekstiprotsessor) on arvutiprogramm, mis võimaldab arvutis tekste töödelda.
"Kaldkirjas olevad tooted ei ole enam aktiivses arenduses."
Audacity

Audacity on avatud lähtekoodiga helitöötlustarkvara, mis võimaldab heli salvestada ja töödelda ning lisada efekte.
KRISTAL Audio Engine

KRISTAL Audio Engine on Kreatives.org-i toodetud vabavaraline (tasuta haridusasutustele ja erakasutuseks) helitöötlustarvara, mitmerajaline salvesti, audiosekventser ja tarkvaraline mikser, mis on mõeldud salvestamiseks, miksimiseks, masterdamiseks. Toetab VST pluginaid.
United States National Recording Registry

USA Riiklik Salvestiste Register ehk United States National Recording Registry ehk The National Recording Registry on 2000. aastal tegevust alustanud register, mida haldab USA Riikliku Salvestiste Säilitamise Nõukogu ("National Recording Preservation Board") ja kuhu valitakse salvestised, mis "on kultuurilooliselt, ajalooliselt või esteetiliselt tähtsad ja/või teavitavad elust USAs või seda peegeldavad". 
Riikliku Salvestiste Säilitamise Nõukogu liikmed nimetab oma ametisse Kongressi raamatukogu pea ("Librarian of Congress").
Esimesed 50 salvestist kanti registrisse 2003. aasta alguses.
Polaarrebane

Polaarrebane ehk jäärebane ("Vulpes lagopus") on koerlaste sugukonda kuuluv väike kiskja.
Polaarrebane on mõnikord paigutatud ka omaette perekonda "Alopex" (liiginimena "Alopex lagopus").
Levila.
Polaarrebase looduslik levila on põhjapoolkera arktikapiirkonnad, eriti iseloomulik arktilisele tundrale.
Eluviis.
Polaarrebased on kohastunud elama karmides kliimatingimustes, seetõttu on neil mitmeid kohastumusi: paks karvkate, eriline organismi soojusvahetussüsteem ja paks rasvkude. Polaarrebasel on väike kehapinna ja -ruumala suhe, mida tingib eeskätt ümar keha, väike koon ja väikesed jalad ning väikesed paksud kõrvad. Väikese kehapindala tõttu on soojuskaod väikesed. Tema karvkatet peetakse teiste loomade omaga võrreldes kõige soojemaks.
Toitumine.
Isasloom peab jahti ja toob toitu, samal ajal hoolitseb emarebane poegade eest. Polaarrebase toidubaasi moodustavad lemmingud, kuid ta sööb ka ettejuhtuvaid polaarjäneseid, kahepaikseid, mune ja raipeid.
Paljunemine.
Polaartalve lõpul, umbes märtsis-aprillis, moodustuvad paarid, kes valmistavad tulevaste poegade jaoks ette varjulise uru. Urgusid kasutatakse põlvest põlve ja need võivad olla kasutuses üle 300 aasta. Polaarrebase käes on koerlaste arvukaima pesakonna rekord: keskmiselt on rebasekutsikaid 11, kutsikate arv võib ulatuda 22ni. Paar püsib koos umbes neli kuud, kuni kutsikate pesast lahkumiseni.
Konkurents.
Olulisimaks looduslikuks konkurendiks on punarebane, kelle areaal nihkub kliimasoojenemise tõttu järjest enam põhja poole.
Inimese kõrval on polaarrebase põhivaenlased hunt, ilves ja jääkaru. Looma kütiti ohtralt 19. ja 20. sajandil.
Adobe Photoshop

Adobe Photoshop on levinud rastergraafika ja pilditöötlustarkvara, mille arendajaks ja levitajaks on Adobe Inc. 
Adobe Photoshop on "de facto" reklaami- ja trükitööstuse pilditöötluse standard.
Faililaiendiks on PSD.
GIMP

GIMP ehk GNU Image Manipulation Program on levinud vabavaraline pilditöötlustarkvara.
GIMP-i faililaiend on XCF.
Failinime laiend

Failinimelaiend ehk nimelaiend ehk faililaiend on liik metaandmeid, mida kasutatakse enamikus operatsioonisüsteemides, et määrata, kuidas faili kasutada, ilma et selleks peaks faili avama.
Windowsi keskkonnas on tuntud laiendid määratud avanema kindla programmiga: näiteks TXT-fail avaneb Windowsi operatsioonisüsteemis vaikimisi Notepadiga, AVI-fail Windows Media Playeriga. Windowsis on tuntud failinimelaiendid vaikimisi peidetud.
Susan Petrilli

Susan Petrilli (sündinud 3. novembril 1954 Adelaide'is Austraalias) on itaalia semiootik. Ta töötab Bari Ülikoolis.
Paolo Fabbri

Paolo Fabbri (17. aprill 1939 Rimini, Itaalia – 2. juuni 2020) oli itaalia semiootik. 
Ta oli Veneetsia ülikooli professor. 
Ta esines 2007. aastal Tartus semiootikakonverentsil.
Viktor Hion

Viktor Hion VR II/3 (25. aprill 1902 Järvakandi vald – 24. juuli 1969 Tartu) oli eesti arst ja Eesti NSV riigitegelane.
Viktor Hion võttis osa Vabadussõjast Laiarööpmelise Soomusrongi nr 2 koosseisus. Soomusrongil kandis ta nime Viktor Joon ja selle nime all on teda 1920. aastal autasustatud ka Vabadusristi II liigi 3. järguga. Sõjakaaslaste mäletamise järgi oli ta vahva ja kartmatu sõdur.
Viktor Hion lõpetas 1920. aastal Tallinna Linna Poeglaste Humanitaargümnaasiumi ja 1925. aastal Tartu Ülikooli arstiteaduskonna. Alates 1927. aastast (Alfred Fleischi ajal) oli Hion Tartu Ülikooli füsioloogia instituudi assistent.
1934. aastal oli Hion üks Tartu Draamateatri Seltsi Teatrikunsti Stuudio asutamise initsiaatoreid ja juhte.
1939 valiti Tartu linnavolinikuks. Politseidirektori otsusega 21. oktoobrist 1939 keelati Hionil viibimine kaitseseisukorra piirkonnas, välja arvatud Paide linn, kuna ta oli avaldanud sihilikku lugupidamatust valitsusvõimude tegevuse kohta ja halvustanud Eesti Vabariigi kehtivat seaduslikku korda. 
5. juulil 1940. aastal nimetati ta Johannes Varese valitsuses sotsiaalministri abiks, ja oli Eesti NSV Rahvakomissaride Nõukogu Eesti NSV tervishoiu rahvakomissar alates 25. augustist 1940 ja alates 25. märtsist 1946 Eesti NSV Ministrite Nõukogu tervishoiuminister kuni 6. aprillini 1950. 9. oktoobril 1945 andis ta ministrina välja käskkirja, mida võib pidada Eestis esimeseks onkoloogia arengukavaks. Käskkiri põhines Eesti NSV Rahvakomissaride Nõukogu käskkirjal elanikkonna onkoloogilise abi parandamise abinõude kohta. 
V. Hion oli Eesti NSV Ülemnõukogu I ja II koosseisu saadik.
Aastatel 1950–1951 oli ta Tartu Riikliku Ülikooli Tervishoiu Instituudi direktor ja 1950–1952 Tartu Riikliku Ülikooli hügieenikakateedri juhataja. Aastatel 1955–1965 oli ta Tallinna Epidemioloogia, Mikrobioloogia ja Hügieeni Teadusliku Uurimise Instituudi hügieenisektori juhataja. Ta uuris alkoholi toimet sisenõristusnäärmete ja närvisüsteemi mikrostruktuuridele. Ta on käsitlenud ka sotsiaal- ja koolihügieeni. 
Isiklikku.
Ajakirjanik Ene Hion oli tema tütar ja matemaatik Jaak Hion oli tema poeg. Tema onu oli Leisi Püha Olga koguduse preester Johannes Hion.
Adobe Illustrator

Adobe Illustrator on vektorgraafika loomiseks ja töötlemiseks mõeldud levinud tarkvara. Adobe Illustrator on kujunenud "de facto" reklaamitööstuse ja trükitööstuse standardiks.
Adobe Illustratori dokumentide failinime laiendiks on .ai.
QuarkXPress

QuarkXPress on küljendustarkvara, mille esimene versioon avalikustati 1987. aastal Quarki poolt, kes ka tänapäeval tegeleb selle tarkvara arendamise ja levitamisega. 
QuarkXPress oli 1990. aastatel "de facto" standard reklaami- ja trükitööstuses. Hiljem kaotas see oma koha Adobe InDesignile ja on muutunud sekundaarseks nišitooteks.
Failitüübid on QXD, QXL, QXP, QXT.
Adobe InDesign

Adobe InDesign on ettevõtte Adobe Inc. tasuline küljendustarkvara, mis anti välja 1999. aastal. Adobe InDesign on reklaami- ja trükitööstuses üks tuntumaid küljendustarkvarasid, millega kujundatakse ja valmistatakse trükiks ette näiteks plakateid, flaiereid, brošüüre, ajakirju, ajalehti, esitlusi, raamatuid ja e-raamatuid. 
InDesign on Adobe PageMakeri järglane, mille Adobe omandas, ostes 1994. aasta lõpus Aldus Corporationi. (Freehand, Alduse konkurent Adobe Illustratorile, sai litsentsi Fontographeri tootjalt Altsysilt.)
Adobe InDesigni failinimelaiend on INDD.
Kristjan Pütsep

Kristjan Pütsep (sündinud 11. veebruaril 1987 Tartus) on eesti filmiprodutsent ja muusik ansamblis Ilge Vateva.
Ta lõpetas 2005. aastal Tartus Reiniku gümnaasiumi ning õppis aastatel 2006–2008 Balti Filmi- ja Meediakoolis filmimajandust ja -tootmist.
Muusikatarkvara

Muusikatarkvara on spetsiaalselt muusika või heli loomiseks, salvestamiseks ja/või töötlemiseks loodud tarkvara (noodigraafika ja helitöötluse tarkvara).
Muusikatarkvara on tihti loodud muusikariistvara (muusikainstrumendid, efektiprotsessorid, pillivõimendid jne) eeskujul virtuaalse riistvarana. Vt ka tarkvaraline emulatsioon.
Muusikatarkvaral võib olla näiteks noodikirja-, MIDI-, sekventseri-, helisünteesi-, akustilise heli salvestamise ja töötlemise funktsioon. Nii-öelda virtuaalne helistuudio võib koondada paljud neist funktsioonidest üheks muusikatarkvara paketiks.
Muusikatarkvara liigid.
Noodikirjutusprogrammid.
Noodikirjutusprogrammid vastavad muusika valdkonnas sõnatekstitöötlusprogrammidele ja võimaldavad muusika üleskirjutamist arvuti abil. Valmis noote on võimalik välja trükkida või muuta MIDI-infoks.
MIDI ja sekventserid.
MIDI andmete mahamängimiseks on vajalik sekventser, mis võib koondada muuhulgas endas tarkvaralisi sämplereid ja/või süntesaatoreid jne. Sämplereid saab juhtida erinevate kontrollerite (klaviatuur, kitarr jne) abil. Arvuti, sekventserid, sekventseriga klahvpillid jne võimaldavad MIDI infot mängida, töödelda, salvestada, samuti muuta audioinfoks. Heliandmeid saab töödelda helitöötlusprogrammidega või riistvara abil.
Süntesaatorid.
Heli saab sünteesida erinevate süntesaatoritega. Tänapäeval on paljudel klassikalistel riistvaralistel süntesaatoritel ka tarkvaralised vasted, siiski on riistvaralised süntesaatorid siiani kvaliteetsema heliga (kuna terve selleks ülesandeks loodud raudvara tegeleb antud ülesandega, tavaarvuti puhul on heli tekitamine ainult üks ülesannetest). Sünteesitud heli saab muundada heliandmeteks ning töödelda seda nagu akustilist heli.
Akustilise heli salvestmine ja töötlemine.
Akustilist heli võib tänapäeval salvestada otse arvuti kõvakettale. Suuremad helisalvestus- ja helitöötlusprogrammid võimaldavad sadade heliradade üheaegset salvestamist ja töötlemist. Salvestatud heli võib töödelda järgmiselt: muuta helikõrgust, heli kestust, heli koostist, lisada efekte jne.
Tarkvaraline helistuudio ehk virtuaalne helistuudio ehk tarkvaraline kõik-ühes-stuudio (inglise "Digital Audio Workstation").
Nii-öelda virtuaalne helistuudio võib koondada kõik need funktsioonid üheks paketiks.
Nuntsius

Nuntsius on paavsti diplomaatiline esindaja riikides, millega Pühal Toolil on ametlikud diplomaatilised suhted. Vastab erakorralise ja täievolilise suursaadiku ametiastmele.
Teatud riikides on paavsti nuntsius automaatselt diplomaatilise korpuse vanem.
Jasselda

Jasselda on jõgi Valgevenes, Prõpjatsi vasakpoolne lisajõgi.
Jõgi saab alguse Belovežje ürgmetsa soost, voolab valdavalt kagu ja ida suunas läbi Polesje ning suubub vasakult Prõpjatsi jõkke.
Jõe pikkus on 242 km, valgla pindala 5430 km².
Tsenturiaatsed komiitsid

Tsenturiaatsed komiitsid olidVana-Rooma rahvakoosolek. Asutati Servius Tulliuse poolt. 
Valijad hääletasid tsenturiaatsetel komiitsidel sadakondade kaupa. Sadakonnad ei sisaldanud kõik sadat valijat ega olnud ka omavahel suuruselt võrdsed. Ratsanikke oli 18 sadakonda. Ülejäänud valijad olid jaotatud varandusliku seisundi järgi. Esimese klassi kõige jõukamad jalamehed moodustasid 80 sadakonda, järgnesid klassid teisest viiendani, kokku 94 sadakonda. Proletaarlased moodustasid ühe sadakonna, kokku oli sadakondi 193. Peale varanduse olid sadakonnad jaotatud igas klassis vanuse järgi, pooled sadakonnad koosnesid juunioridest, vanuses 17 kuni 45, pooled aga seenioridest, vanuses 46 ja enam.
.sd

.sd on Sudaani Interneti tippdomeen. Domeen on kasutusel alates 1997. aastast.
.im

.im on Mani Interneti tippdomeen. Domeen on kasutusel alates 1996. aastast.
2006. aastal avati domeen registreerimistele kõikjalt maailmast. Domeen on populaarne ettevõtete seas, kes tegelevad kiirsuhtluse teenuste pakkumisega (inglise keeles "instant messaging").
Vivien Wood

Vivien Wood (Vivienne Wood) on komöödianäitleja.
.um

.um oli Ühendriikide hajasaarte Interneti tippdomeen. Domeen eksisteeris aastatel 1997–2008. 
2007. aastal teatas ICANN (Internet Corporation for Assigned Names and Numbers), et .um domeeni registreerimine on lõpetatud, kuna domeeni ei kasutatud enam ja selle eelmine haldaja tahtis kohustusest lahti saada. Varem sai .um domeeni omada 1230 dollari eest aastas (1200 $ – iga-aastane domeeni haldamine, 30 $ – iga-aastane registreerimismaks), kuid siis anti registreerimislehel – "www.nic.um" – teada, et uusi domeene registreerida ei ole võimalik.
2008. aasta 20. aprillil eemaldati .um "root zone'st" ja sellest ajast alates ei ole võimalik minna lehtedele nagu "www.hotel.um" või "www.co.um". Ei ole teada kas tippdomeeni haldaja (University of Southern California Information Sciences Institute), kes palus ka domeeni eemaldamist root zone'st, maksab nende aadresside omanikele tagasi.
Tippdomeen .um oli peamiselt mõeldud eksperimentaalseks kasutamiseks.
Frauenchiemsee

Frauenchiemsee ehk Fraueninsel on suuruselt teine kolmest Chiemsee järve saarest. 
Chiemsee on Baierimaa suurim järv. Järvel on kolm saart: Herrenchiemsee, Frauenchiemsee ja Krautinsel. Kolm saart moodustavad kokku Baierimaa väikseima valla – Chiemsee valla, mis kuulub Rosenheimi maakonda Ülem-Baieris (Oberbayern). 
Frauenchiemsee saare pindala on 15,5 ha. See on autovaba saar, millel elab umbes 150 alalist elanikku. Frauenchiemsee uhkuseks on Frauenchiemsee ehk Frauenwörthi klooster. Kloostri rajas Baieri kuningas Tassilo III 782. aastal. Klooster on tegev ka tänapäeval.
Saarel on Alfred Jodli kenotaaf.
Ruila–Laitse tee

Ruila–Laitse tee (registrinumbriga 11161) on 5,8 km pikkune kõrvalmaantee Saue vallas. 
Tee saab alguse Ääsmäe–Kernu tee kuuendal kilomeetril Muusika ja Ruila küla piiril. Tee kulgeb läbi Muusika, Ruila ja Laitse küla ning lõpeb Ääsmäe–Haapsalu–Rohuküla maantee kümnendal kilomeetril Laitse külas, olles selle kaheksandal kilomeetril juba korra läbinud. 
Tee ületab ühe silla (Ruila sild üle Vasalemma jõe tee teisel kilomeetril) ja 2 truupi. Teele jääb kolm bussipeatust: Ruila kool, Ruila tee ja Laitse tee.
Teega ristub neljandal kilomeetril Ääsmäe–Haapsalu–Rohuküla maantee, viiendal kilomeetril Munalaskme–Laitse tee.
Tee on mustkattega. Tee klassi kohta andmed puuduvad. Kuni Ääsmäe–Haapsalu–Rohuküla maanteeni on liiklussagedus teel kuni 200 autot ööpäevas, edasi andmed puuduvad. Kiiruspiirangud on Ruila südames (50 ja 70 km/h). Teevalgustuse kohta andmed puuduvad.
Ääsmäe–Kernu tee

Ääsmäe–Kernu tee (registrinumbriga 11406) on kõrvalmaantee Saue vallas. Tee pikkus on 10,1 km. 
Tee saab alguse Ääsmäe liiklussõlmes Ääsmäe külas (Saue vald) ning kulgeb läbi Ääsmäe, Tagametsa, Pällu, Muusika, Ruila, Allika, Metsanurga ja Kohatu küla. Tee lõpeb Tallinna–Pärnu–Ikla maantee 37. kilomeetril Kohatu külas (Saue vald). 
Tee ületab ühe silla (Kernu sild üle Vasalemma jõe tee kümnendal kilomeetril) ja kolme truupi. Teele jääb kolm bussipeatust: Muusika, Kääbaste ja Alliku. Muusika külas Kääbaste peatuse lähedal on loodus- ja arheoloogilise kaitse all olev Ukukivi, mis on Eesti suurim ohvrikivi (5,7 m kõrge ja ümbermõõduga ligi 38 m).
Teega ristub esimesel kilomeetril Ääsmäe traktori tee, kuuendal kilomeetril Ruila–Laitse tee.
Tee on mustkattega. Tee on klassita. Liiklussagedus teel on 200–500 autot ööpäevas. Kiiruspiirang on 60 km/h. Teevalgustus puudub.
PSD

PSD on mitme tähendusega lühend.
Inglise keeles on PSD ka:
Progeeria

Progeeria (Hutchinsoni-Gilfordi sündroom) on haigus, mis põhjustab raugastumist lapsepõlves. See on raske harvikhaigus. Lapsed näevad välja nagu raugad, juuksed hõrenevad, nahk kortsub, esineb kiilaspäisust, nägu kõhnub ja pungis silmad tungivad esile. 
Haigestunud lapsed vananevad 6–8 korda kiiremini kui tavalised inimesed. Kui kaheksakuuselt tundub laps veel terve, siis kolmeaastasel on haigus juba välja kujunenud. Nad surevad tavaliselt südameinfarkti või ajurabandusse.
Statistika.
Euroopas on ligikaudu 22 ja kogu maailmas 142 registreeritud progeeriahaiget last. Sellise lapse keskmine eluiga on 13 aastat. Haigestumise võimalus on 1:8 000 000. Haigus tekib tavaliselt embrüonaalse arengu varastel staadiumitel ning ei pärandata vanemalt lapsele.
Diagnoos.
Rasvakiht puudub. Haigust diagnoosida aitab rangluu ja käelaba röntgenuuring. Haiguse põhjus on geneetiline mutatsioon. Prantsusmaa ja Itaalia teadlased avastasid, et organism ei saa rakutuuma tasemel normaalseks talitluseks vajalikku proteiini.
.pe

.pe on Peruu Interneti tippdomeen. Domeen on kasutusel alates 1991. aastast.
2022. aasta aprilli seisuga on tippdomeeni ja selle alamdomeenide alla registreeritud üle 140 000 veebisaidi.
Legasteenia

Legasteenia on aju orgaaniline iseärasus, mille puhul laps ei suuda lugema või õigesti kirjutama õppida. Esimesed märgid ilmnevad juba enne kooli, just enne lugemisoskuse omandamist. Need lapsed pole võimelised tähti ega silpe kokku panema ega ka sõnu silpideks tegema. Igasugune häire pole veel legasteenia. Kui laps kirjutab S või P tagurpidi, tuleb spetsialistidega välja selgitada põhjused, miks ta nii teeb. Paljudel juhtudel on tegemist päris tavalise lapsega ja kõik möödub kenasti.
Statistika.
Kaua peeti seda lapse käitumishäireks ja ei osatud midagi peale hakata peale tõrelemise. 10% lastest pole võimelised lugema ja õigesti kirjutama õppima. Pideva depressiooni all kannatav laps võib sattuda raskesse seisundisse, kaasõpilaste pilkamis- ja naeruobjektiks.
Avastamine.
Legasteenia tarvis on spetsiaalsed testid, mida kasutavad diagnoosimisel spetsialistid koos vanemate või õpetajatega. Lai valik õppeprogramme Saksamaal puudutab just igapäevase elu materjale, kuidas toime tulla ühes või teises olukorras, eriti lugemise osas.
Ravi.
Spetsiaalsed programmid annavad tulemusi 2–4 aasta jooksul. Raviga tuleb olla järjekindel ja läheneda lapsele individuaalselt.
.dk

.dk on Taani Interneti tippdomeen. Domeen on kasutusel alates 1987. aastast.
2021. aasta seisuga oli domeenile registreeritud üle 1,3 miljoni saidi.
Jordaania dinaar

Jordaania dinaar (araabia keeles دينار أردني) on Jordaania rahaühik. Selle valuutakood on JOD. 
Dinaar jaguneb 10 dirhemiks ja 100 piastriks või "qirsh"'iks. Käibel on 1-, 5-, 10-, 20- ja 50-dinaarised paberrahad ning 0,5- ja 1-"qirsh"'ised, 2,5-, 5-, 10-piastrised ning 0,25-, 0,5 ja 1-dinaarised mündid.
India ruupia

India ruupia (hindi keeles रुपया) on India rahaühik. India ruupia valuutakood on INR.
Pangatähed.
Kõikidel India pangatähtede esiküljel on Mahatma Gandhi portree, tagakülgedel on erinevad motiivid
Assiuti kubernerkond

Assiuti kubernerkond (araabia keeles محافظة أسيوط) on 1. järgu haldusüksus Egiptuses.
Sonaat

Sonaat on instrumentaalmuusika žanr. Sonaat on soolopillile (saatega või ilma) kirjutatud sonaaditsükkel.
Sonaadil on tavaliselt kolm osa:
Sonaate nimetatakse soolopilli järgi:
Sonaadi ajalugu.
16. sajandi lõpus (hilisrenessansi perioodil) tähistati Itaalias sõnaga "sonata" (itaalia keeles "sonare" 'kõlama') lihtsalt intrumentaalpala. Sellel ei olnud mingit kindlat vormi ja see sarnanes teise tolleaegse instrumentaalžanri, kantsooniga.
Barokiajastul nimetati sonaadiks teost ansamblile. Algul koosnes mitmest erineva karakteriga lõigust, hiljem mitmest iseseisvast osast. 17. sajandi lõpuks kujunes välja kaks sonaaditüüpi: kirikusonaat ja kammersonaat. Kirikusonaat oli neljaosaline (osade tempod aeglane-kiire-aeglane-kiire), kammersonaat koosnes sissejuhatusest ja kahest kuni neljast tantsulise iseloomuga osast. Kammersonaat sarnaneb tantsusüidiga. Klassikalised näited mõlemast sonaaditüübist lõi Arcangelo Corelli.
Afganistani vapp

Afganistani vapp on Afganistani riigivapp.
Pärast Talibani võimule naasmist augustis 2021 taastati riigivapina aastatel 1996–2021 kasutusel olnud vapp.
2021. aastal aset leidnud Talibani võimu taastamisele eelnenud ajal kasutatud vapp oli kasutusel 2002. aastast (2004 tehti väikesed muudatused). 
Afganistani Islamivabariigi vapil (oli kasutusel aastatel 2002–2021) on kujutatud stiliseeritud mošeed mihrabi (palveorva) ja minbariga (kantsliga). Kummalgi küljel on vardas Afganistani värvides lipp. Vapi ümber on nisupeadest pärg. All on lint, millele on kirjutatud "Afganistan". Üleval, kus viljapead kokku saavad, on araabia keeles kirjutatud šahada (usutunnistus): "Ei ole jumalat peale Jumala ja Muḩammad on Jumala saadik." Mošee kupli kohal on kiri: "Allāhu akbar" ("Jumal on suur"). Mošee all on hidžra aastaarv 1298 (Gregoriuse kalendri aasta 1919), mis tähistab Suurbritannia alt iseseisvumise aastat.
Korvpall 2008. aasta suveolümpiamängudel

Korvpall 2008. aasta suveolümpiamängudel toimus 9.–24. augustini Wukesongi Kultuuri- ja Spordikeskuses Pekingis Hiinas.
Alad.
Olümpiamängude korvpalliturniiril jagati välja kaks komplekti medaleid:
Tulemused.
Mehed.
Eelmiste 2004. aasta Ateena olümpiamängude kolm paremat meeskonda olid:
Alagrupimängud.
B-alagrupp.
&lt;br&gt;
&lt;br&gt;
&lt;br&gt;
&lt;br&gt;
&lt;br&gt;
&lt;br&gt;
&lt;br&gt;
Hiina ja Hispaania mäng lõppes normaalajal viigiga 72:72. Lisaajal sai võidu Hispaania 85:75.
Naised.
Eelmiste 2004. aasta Ateena olümpiamängude kolm paremat naiskonda olid:
Alagrupimängud.
A-alagrupp.
&lt;br&gt;
&lt;br&gt;
&lt;br&gt;Brasiilia ja Lõuna-Korea mängus jäi normaalajal tulemus viiki 55:55. Lisaajal võitis Lõuna-Korea 68:62.
Ulama

Ulama ehk ulema (araabia keeles علماء "‘ulamā' "; mitmus sõnast عالِم "‘ālim' ", 'õpetlane') on islami seadusetundjate või õpetlaste kogu islamimaades.
Teises tähenduses on ulama islamiteadlane, kes kuulub seadusetundjate või õpetlaste kogusse. Ulamad tegutsevad juriidiliste nõuandjatena, kohtunikena jne, jagunedes imaamideks, muftideks ja kaadideks.
Nikita Mihhalkov

 
Nikita Sergejevitš Mihhalkov (vene keeles "Никита Сeргеевич Михалков"; sündinud 21. oktoobril 1945 Moskvas) on vene filmilavastaja, -näitleja, -stsenarist, -produtsent ja ühiskonnategelane. 
Tema lavastatud film "Päikesest rammestunud" on saanud parima võõrkeelse filmi Oscari. 
Nikita Mihhalkov on aastast 1998 Venemaa Kinematografistide Liidu esimees ning aastast 1993 Venemaa Kultuurifondi president.
2008. aastal külastas ta Serbiat , et toetada Tomislav Nikolići , kes kandideeris sel ajal ultranatsionalistliku Serbia presidendivalimistel. Mihhalkov osales serblaste noorteorganisatsiooni " Nomocanon " koosolekul, mis eitab serblaste poolt 1992.–1999. aasta Jugoslaavia sõdades toime pandud sõjakuritegusid . Organisatsioonile peetud kõnes rääkis Mihhalkov "sõjast õigeusu vastu", nimetades õigeusu kristlust "peamiseks jõuks, mis on kultuurilise ja intellektuaalse McDonald'si vastane ". Vastuseks tema avaldusele küsis ajakirjanik Mihhalkovilt: "Kumb on parem, McDonald's või stalinism ?" Mihhalkov vastas: "See sõltub inimesest."  Mihhalkov on ennast kirjeldanud monarhistina . 
Isiklikku.
Nikita Mihhalkovi aadlisoost isa Sergei Mihhalkov oli lastekirjanik, Nõukogude Liidu ja Venemaa hümni sõnade autor. Ema Natalja Kontšalovskaja oli maalikunstnik Pjotr Kontšalovski tütar ja Vassili Surikovi lapselaps. Nikita Mihhalkovi vend Andrei Kontšalovski on samuti tuntud filmirežissöör.
Nikita Mihhalkov on teist korda abielus. Abielust näitleja Anastassija Vertinskajaga on tal poeg Semjon. Abielust Tatjana Mihhalkovaga on tal kolm last. Tütar Anna on filminäitleja ja -produtsent, poeg Artjom on filminäitleja, -režissöör ja telesaatejuht, noorim tütar Nadežda on filminäitleja ja -produtsent.
Tabasco kaste

Tabasco kaste on vürtsikas kaste, mis on nime saanud Mehhiko osariigi järgi. Esialgu valmistati kastet vaid "tabasco" piprast, äädikast ja soolast. Praegu toodetakse sama kaubamärgi all mitmesuguseid erinevaid kastmeid.
Tabasco osariik

Tabasco osariik on osariik Mehhiko idaosas Guatemala ja Mehhiko lahe osa Campeche lahe vahel. Kirdesse jääb Yucatáni poolsaar. Suurem osa Tabascost paikneb Mehhiko lahe äärsel rannikumadalikul.
Osariigi pindala on 24 731 km².
Rahvaarv oli 2010. aasta rahvaloenduse järgi 2 238 603. 2000. aasta rahvaloenduse järgi oli rahvaarv 1 891 829.
Loodus.
Maastik on troopiline soo.
Kliima on soe ja niiske. Piirkond on sademeterohke; 2007. aasta sügisel jäi paduvihmadest tingitud üleujutuses vee alla umbes 70–80% osariigi alast.
Haldus.
Pealinn on Villahermosa.
Tabasco osariik on jagatud 17 vallaks.
Majandus.
Kasvatatakse kakaopuud, banaani, kookospalmi ja suhkruroogu.
Tabasco tähtsaim majandusharu on naftatööstus. Toodetakse suures koguses naftat ja maagaasi ning töödeldakse naftat. Pärast nafta- ja gaasivarude avastamist 1960. aastatel on Tabasco üks Mehhiko tähtsamaid naftaosariike.
Osariiki külastavad ka turistid.
Ajalugu.
3000 aastat tagasi oli piirkond olmeekide keskus.
Tabasco osariik loodi 1824. aastal.
Vaatamisväärsused.
Osariigi tuntumad turismiobjektid on olmeekide ja maiade asustuse varemed La Ventas ja Comalcalcos.